TURISTIČKA ORGANIZACIJA ULCINJ
Komisija za sprovođenje postupka javne nabavke 
Broj: 08/26-01-469-5/26
Mjesto: Ulcinj, 17.04.2026. godine

Na osnovu članu 4 Pravilnika o načinu sprovođenja jednostavnih nabavki, Komisija za sprovođenje jednostavne nabavke objavljuje sljedeće: 
POJAŠNJENJE III

Zahtjeva za dostavljanje ponuda br. #112138 od 07.04.2026. godine za postupak jednostavne nabavke za nabavku – realizacija kampanje u TV i štampanim medijima – usluge fotografisanja, snimanja, montaže i distribucije.

Pitanje1. Poštovani, dana 16.04.2026. godine na ESJN ste objavili pojašnjenje u kojem kao dio odgovora navodite: "U odnosu na pitanje vrednovanja, naglašavamo da se navedeni zahtjevi odnose isključivo na ispunjenost tehničkih uslova, a ne na kriterijume za bodovanje ponuda. Shodno tome, ovi zahtjevi ne utiču na dodjelu bodova, već isključivo na ocjenu ispravnosti ponude. U tom smislu: ponuđači neće dobijati dodatne bodove za veći prosječan broj objava, ponuđači sa manjim brojem objava neće biti bodovno kažnjeni, međutim, ukoliko ponuđač ne može dokazati ispunjenost minimalnog zahtjeva u pogledu kontinuiteta objavljivanja, njegova ponuda će biti ocijenjena kao neispravna (neprihvatljiva).", molimo Vas da nam pojasnite šta podrazumijevate pod "ispunjenost minimalnog zahtjeva u pogledu kontinuiteta objavljivanja", obzirom da u zahtjevu za dostavljanje ponuda nije definisan minimalni zahtjev u pogledu kontinuiteta objavljivanja.? 
Poštovani, budući da ste dana 16.04.2026. godine objavili pojašnjenje zahtjeva za dostavljanje ponuda kojim se vrše izmjene u zahtjevu za dostavljanje ponuda, molimo Vas za pojašnjenje da li je potrebno izvršiti izmjene i na ESJN ili je dovoljno što ste izvršili izmjene zahtjeva za dostavljanje ponuda objavljivanjem pojašnjenja? Srdačan pozdrav?

Odgovor: Povodom Vašeg zahtjeva za pojašnjenje, obavještavamo Vas da se formulacija „ispunjenost minimalnog zahtjeva u pogledu kontinuiteta objavljivanja“ ne odnosi na uvođenje novog ili dodatnog uslova koji nije predviđen zahtjevom za dostavljanje ponuda. Navedeni izraz korišćen je isključivo u kontekstu pojašnjenja da se ispunjenost tehničkih uslova, kako su definisani zahtjevom za dostavljanje ponuda, cijeni na osnovu dostavljenih dokaza od strane ponuđača. U tom smislu, „minimalni zahtjev“ predstavlja ispunjenost već propisanih tehničkih uslova i zahtjeva iz zahtjeva za dostavljanje ponuda, uključujući I dio koji se odnosi na kontinuitet objavljivanja, a koji ponuđači dokazuju na način kako smo već objasnili u prethodnom odgovoru.
Shodno navedenom, neće se smatrati da je uveden novi uslov, niti da je izmijenjen sadržaj zahtjeva za dostavljanje ponuda, već se radi o pojašnjenju već postojećih zahtjeva.

Pitanje2. Poštovani, Uvidom u tehničku specifikaciju za predmet postupka: „Realizacija kampanje u TV i štampanim medijima – usluge fotografisanja, snimanja, montaže i distribucije“, uočena je neusklađenost između predmeta nabavke i tehničke specifikacije. Naime, u okviru tehničke specifikacije predviđena je i usluga: „Press clipping objava sa svih medija koji su emitovali i objavili priloge“. Ukazujemo da press clipping predstavlja zasebnu vrstu usluge koja podrazumijeva monitoring medija, analizu i izvještavanje o objavama, te kao takva ne spada u usluge fotografisanja, snimanja, montaže i distribucije sadržaja. Uključivanje ove usluge u tehničku specifikaciju, može dovesti do: neravnopravnog položaja ponuđača, kao i potencijalnog ograničavanja konkurencije. Takođe, imajući u vidu da se radi o različitim vrstama usluga (produkcijske i analitičke/monitoring usluge), smatramo da je iste bilo potrebno razdvojiti u POSEBNE PARTIJE, u skladu sa principima transparentnosti i obezbjeđenja konkurencije. Shodno navedenom, predlažemo sljedeće izmjene: Da se usluga press clippinga ukloni iz tehničke specifikacije, ukoliko nije predmet ove nabavke, ili Da se predmet nabavke podijeli na partije, gdje bi press clipping predstavljao posebnu partiju. Molimo naručioca da izvrši odgovarajuće izmjene tenderske dokumentacije kako bi ista bila jasna, precizna i u skladu sa važećim principima javnih nabavki?

Odgovor: Povodom Vašeg zahtjeva za izmjenu zahtjeva za dostavljanje ponuda, obavještavamo Vas da naručilac ostaje pri postojećem tekstu zahtjeva za dostavljanje ponuda. Predmet javne nabavke definisan je u skladu sa objektivnim potrebama naručioca i obuhvata realizaciju cjelokupne kampanje u TV i štampanim medijima, uključujući produkciju, distribuciju, kao i praćenje efekata realizacije kampanje. U tom smislu, usluga press clippinga ne predstavlja zasebnu i samostalnu vrstu usluge u smislu predmetne nabavke, već prateću i funkcionalno povezanu aktivnost, koja omogućava verifikaciju, praćenje I izvještavanje o objavama sadržaja koji je predmet kampanje, te kao takva čini sastavni dio jedinstvene usluge. To znači da njegova svrha nije pružanje nezavisne analitičke ili monitoring usluge tržišta medija, već isključivo potvrda da su ugovorene aktivnosti emitovanja i objavljivanja sadržaja realizovane u skladu sa ugovorom. Naručilac je, u skladu sa Zakonom o javnim nabavkama, izvršio oblikovanje predmeta nabavke na način koji odgovara njegovim potrebama, pri čemu zadržava pravo da samostalno odredi predmet i obim nabavke, vodeći računa o principima konkurencije, nediskriminacije I proporcionalnosti. Razmatrana je i mogućnost podjele predmeta nabavke na partije, ali je ocijenjeno da u konkretnom slučaju takva podjela ne bi bila opravdana, imajući u vidu funkcionalnu povezanost predmetnih usluga, kao i potrebu njihove koordinisane i efikasne realizacije, te bi mogla dovesti do otežanog izvršenja ugovora. Naručilac posebno naglašava da predmetni zahtjev za dostavljanje ponuda ne sadrži ograničavajuće niti diskriminatorne uslove, niti je na bilo koji način sužena konkurencija na tržištu. Shodno navedenom, naručilac ne prihvata predložene izmjene zahtjeva za dostavljanje ponuda.




Komisija za sprovođenje jednostavne nabavke

Nail Bajri                       

Gentiana Muçaj Bajri               

                                                                            Fitim Avdiu  

